****

**Razširjeni program – RaP**

**v šolSKEM letu 2024/25**

**PREDSTAVITEV DEJAVNOSTI V OKVIRU RAZŠIRJENEGA PROGRAMA**

Z barvo so označene dejavnosti glede na vsebinski sklop, v katerega spadajo.

**UČENJE UČENJA**

**GIBANJE IN ZDRAVJE ZA DOBRO TELESNO IN DUŠEVNO POČUTJE**

**KULTURA IN DRŽAVLJANSKA VZGOJA**

|  |  |
| --- | --- |
| Angleška bralna značka | Spodbujanje učencev, da berejo prirejena besedila v angleščini, se odzovejo na besedila, rešujejo naloge, se pripravijo na tekmovanje iz bralne značke. Z branjem razvijajo pozitiven odnos do knjige in voljo do branja, spoznavajo književnost drugega naroda in koristnost medkulturne komunikacije, oblikujejo svoj lasten pogled na svet in nenazadnje dokažejo, da veliko zmorejo in znajo. Starejši učenci pa se v tujem jeziku učijo odzivati, izraziti svoj odnos, in v tujem jeziku ubesediti svoje misli itd. |
| Bonton | Učenci pri tej dejavnosti ozaveščajo pomen telesnega in duševnega zdravja za dobro počutje ter kakovostno življenje; razumejo in oblikujejo pozitiven odnos do gibanja, uravnotežene prehrane, sprostitve in počitka, do samega sebe in do drugih ter razvijajo s tem povezana ustrezna stališča, navade in ravnanja; raziskujejo vplive človeka na naravo in okolje, razvijajo ozaveščenost in trajnostno delujejo ter sodelujejo v različnih dejavnostih, povezanih z okoljskimi in družbenimi aktualnimi temami na področju trajnostnega razvoja; pridobivajo znanje in veščine o preventivnem ravnanju v skrbi za telesno in duševno zdravje in varnost, npr. na področju preprečevanja različnih oblik nasilja in odvisnosti, preprečevanja nezgod in poškodb in higiene. |
| Bralček | Z otroki preberemo in se pogovorimo o izbrani zgodbi, delu besedila, članku … Izbor besedila poteka v skladu s tedenskimi dejavnostmi živžava. Otroci spoznavajo različne družabne igre, oponašajo like iz zgodb, razmišljajo o sporočilu, izmenjujejo svoje izkušnje ipd.  Dejavnost Bralček zasleduje naslednja cilja:  1. Učenci krepijo in razvijajo neposredne zaznavno-doživljajske sposobnosti, estetske izkušnje, predstave, domišljijo.  2. Učenci aktivno sodelujejo v pogovoru in se učijo sodelovalne ter strpne komunikacije in kulture pogovora. |
| Bralna noč | Večer, posvečen hkrati branju in knjigam ter medvrstniškemu druženju, zagotavlja razvijanje več veščin.  Učenci s sabo prinesejo vso potrebno opremo za spanje in osnovne šolske potrebščine.  V večernem času potekajo delavnice z različno vsebino (branje, ustvarjanje lampijonov in igre zaupanja). Sledi skupna večerja, postavljanje spalnega prostora v telovadnici ter sprehod z lučkami po mestu. Dan se je zaključi z branjem izbranega dela.  Zjutraj se po zajtrku učenci odpravijo na voden izlet z literarno vsebino, npr. na Prem. |
| Brinje | Učenci:   * pišejo poustvarjalna in ustvarjalna leposlovna besedila kot dopolnilo šolskemu branju književnosti; * razvijajo občutljivost za literarno besedilo; * najboljša besedila učenci objavljajo v šolskem izbor literarnih prispevkov, v mladinskem tisku, v časopisih, radijskih oddajah; * gojijo svoje posebne književne interese (npr. tematske ali /žanrske); * razvijajo zanimanje za sprejemanje različnih književnih zvrsti; * ustvarjalno se odzivajo na prebrano (npr. jezikovne igre, posnemanje, preobražanje); * upovedujejo svoje stvaritve domišljijskih svetov; * urejajo Brinje, šolski izbor literarnih prispevkov; * sodelujejo v izbranih literarnih natečajih. |
| Cici otroški pevski zbor | Petje v pevskem zboru, namenjen prvošolcem, seznanja z lepoto slovenske ljudske in umetne zborovske pesmi ter pesmi drugih narodov in uvaja vanjo, razvija smisel za muziciranje in pevce usposablja za skupinsko glasbeno umetniško poustvarjanje, razvija glasovne in muzikalne sposobnosti, omogoča praktično spoznavanje glasbeno teoretičnih in oblikovnih zakonitosti ter pridobivanje glasbenega besednjaka, pojmov in pravil, omogoča kakovostno množično muziciranje in estetsko doživljanje ter daje poustvarjalno zadoščenje, na nastopih in koncertih seznanja poslušalce z lepoto zborovske glasbe ter jim omogoča estetsko doživljanje, vzgaja za multikulturno družbo, hkrati pa razvija in ohranja lastno kulturo ter naravno dediščino, skrbi za prenos nacionalne in občečloveške dediščine ter razvija nacionalno zavest, vpliva na boljše psihično počutje pevcev in poslušalcev idr. |
| CICI Vesela šola | Iz meseca v mesec se učenci seznanjajo z zanimivimi temami: SEPTEMBER: Pravljice za lahko noč  OKTOBER: Prijateljstvo  NOVEMBER: Radodarna jesen  DECEMBER: Družabne igre nekoč in danes  JANUAR: Zmaji  FEBRUAR: Brata Grimm  MAREC: V bolnišnici  APRIL: Dan brez zavržene hrane  MAJ: Reki in pregovori  JUNIJ: Gobe  JULIJ/AVGUST: Potovanje hrane po telesu  Otroci svoje novo znanje izkazujejo na različne načine. |
| Evropski dan jezikov | Dan, posvečen jezikom, skozi priprave in različnimi obeležji praznujemo tudi na šoli: učenci iz vseh razredov, predvsem pa tisti, ki poglabljajo svoje znanje pri izbirnih predmetih in v okviru razširjenega programa, pripravijo poseben dogodek, vsako leto malo drugačen: razstava, prireditev, kviz ipd. Z dejavnostjo pletejo vezi med kulturami, narodi in državami ter poudarjajo enakovrednost jezikov in ljudi. |
| Gibanje | Je dejavnost, pri kateri učenci razvijajo svoje gibalne spretnosti, se seznanjajo z različnimi igrami, oblikujejo lastne gibalne igre in se učijo pravil športnega sodelovanja in vedenja.  Razvijajo pozitivne vzorce športnega obnašanja, medsebojnega sodelovanja in sprejemanja drugačnosti. Ozaveščajo pomen telesnega in duševnega zdravja za dobro počutje in kakovostno življenje. Razvijajo gibalne sposobnosti (koordinacija gibanja, moč, hitrost, gibljivost, ravnotežje, natančnost), igrivost in ustvarjalnost. S pomočjo gibanja se naučijo nevtralizirati negativne učinke, naučijo se tehnik sproščanja in dihanja. |
| Igramo se gledališče | Najmlajši bodo pri tej dejavnosti našli zabavo in sprostitevHkrati mentor poskrbi za oblikovanje začetnega trening, ki odpira vrata v svet nastopanja pred občinstvom. Otroci se spoznajo z raznolikimi gledališkimi izrazi, osvojijo osnovne spretnosti gledališke igre, organizirajo uprizoritev kakšnega dramskega besedila ipd. Učenci kombinirajo umetnost, igro ter gibanje. |
| Igrarije | Učenci se učijo pravil iger in jih upoštevajo. Vključujejo se v igre sodelovanja, razvijajo motorične spretnosti. Učenci se naučijo sprejeti različne vloge v igri in jih izpolnjevati. Ob tem ustvarjajo nove igre z lastno domišljijo in pravili in sodelujejo v ustvarjalnih dejavnostih z naravnimi materiali. Učenci sprejemajo igre drugih učencev. Učenci analizirajo igre in predlagajo možne rešitve, se naučijo prilagoditi igro glede na dane okoliščine in razpoložljive materiale. Spoznavajo in izvajajo tradicionalne slovenske igre, se skozi igro učijo. Sodelujejo v plesnih in različnih glasbenih igrah. |
| Individualna in skupinska pomoč (ISP) | Šola za učence z učnimi težavami organizira tudi druge oblike individualne in skupinske pomoči. Individualno in skupinsko pomoč (kratko: ISP) učencem z učnimi težavami v okviru svoje delovne obveznosti nudijo šolski svetovalni delavci, ki so po Zakonu o organizaciji in financiranju vzgoje in izobraževanja »psihologi, pedagogi, socialni delavci, socialni pedagogi in defektologi« (67. člen) za učence na predmetni stopnji pa tudi predmetni učitelji (npr. MAT, TJA). Dodatne ure individualne in skupinske pomoči potrebujejo praviloma učenci z zmernimi (specifičnimi) učnimi težavami.  **Individualna učna pomoč** je bolj specifična od skupinske oblike pomoči. Organizira se npr. za učenca z zmernim specifičnimi primanjkljaji, ki potrebuje več specifičnega treninga in več učiteljeve pozornosti.  **Skupinska oblika učne pomoči**je namenjena učencem, ki ne potrebujejo zelo intenzivnih (več kot eno uro na teden) in zelo specifičnih oblik pomoči (kot je npr. specifični trening za odpravljanje izrazitih primanjkljajev na področju branja (disleksije)). Ta oblika pomoči je bolj gospodarna, ker se vanjo vključi več učencev. Poleg tega je za nekatere učence z učnimi težavami tudi učinkovitejša, saj omogoča izvajanje sodelovalnega učenja, ki je za učence z učnimi težavami na splošno zelo učinkovito.  **Skupinska učna pomoč**je posebej primerna za izvajanje treningov avtomatiziranja posameznih veščin (npr. branja, pisanja, poslušanja, računanja ipd.) in učenje strategij reševanja problemov, pri čemer se upoštevajo posebne potrebe učencev. Dodatne ure individualne in skupinske pomoči se izvajajo strnjeno po eno uro na teden. Po potrebi se v organizaciji nadaljnje pomoči otroku opravijo dodatni diagnostični postopki (pri bolj zapletenih težavah se v obravnavo vključujejo tudi specializirane zunanje strokovne ustanove) na pobudo bodisi šole bodisi staršev. |
| Karierna pot | Dejavnost karierna orientacija je namenjena devetošolcem in osmošolcem ter njihovim staršem. Poteka v sklopu razrednih ur, dnevov dejavnosti, dodatnih izbirnih vsebin, roditeljskih sestankov ter drugih obogatitvenih vsebin (npr. organizacija sejma srednjih šol,  aktivnosti z Zavodom za zaposlovanje, priprava spletne učilnice, urejanje kariernega kotička, udeležba na dnevih odprtih vrat ...)  Karierna orientacija posebej intenzivno poteka z učenci devetih razredov, ki v času razrednih ur spoznavajo dejavnike kariernega odločanja, sistem srednješolskega izobraževanja, vrste srednih šol, značilnosti, načine zaključevanja in prehajanja med programi, značilnosti posameznih poklicev, možnosti štipendiranja in  zaposlovanja. Učenci in starši  so deležni tudi individualnega svetovanja in pomoči pri postopku vpisa v srednje šole. |
| Kettejeva bralna značka | Otrok ob knjigi doživlja ugodje, veselje, zabavo, povezuje estetsko in fizično ugodje ter pridobiva pozitivni odnos do literature. Ob poslušanju in pripovedovanju pravljic ter drugih literarnih del razvija zmožnost domišljijske rabe jezika, s književno osebo se identificira ter doživlja književno dogajanje, razvija predbralne in predpisalne sposobnosti in spretnosti, izraža se s kretnjami in gibi telesa, uči se samostojno pripovedovati, neguje in razvija individualne ustvarjalne potenciale v fazi doživljanja, zamišljanja, izražanja, komuniciranja in uveljavljanja na področju umetniških dejavnosti, navajajo se na koristno preživljanje prostega časa in uporabljajo branje za razvedrilo, imajo možnosti poistovetenja ali primerjanja s knjižnimi junaki. S pripovedovanjem o prebranem ali slišanem - razvijajo ustno sporočanje, razvijajo svoje občutke, čustvena doživljanja, navajajo se na iskanje knjig v knjižnicah in ne nazadnje: skrbno ravnajo s knjigami. |
| Knjiga je prva liga | Je dejavnost, ki povezuje učence, dejavnosti šolske knjižnice z mestno  Knjižnico Makse Samsa v projektu *Knjiga je prva liga!*  Za učence od 5. do 9. razreda smo v popoldanskem času organiziramo štiri srečanja. V preteklosti smo npr. obeležili Nacionalni mesec skupnega branja in v goste povabili lokalno pesnico in pisateljico. Dve srečanji smo namenili projektnemu skupinskemu delu in se s pomočjo različnih virov seznanili z delom in življenjem izbranega slovenskega avtorja. Eno srečanje običajno namenimo različnim družabnim igram in spoznali še en namen knjižničnega prostora. |
| Ko bom velik, bom | Učenci skozi različne sklope – klepetalnica, ustvarjalnica, gibalnica, ekoigralnica in raziskovalnica – s pomočjo knjižne junakinje Pike Nai spoznavajo različne poklice in družbena dela. Pri tem krepijo in razvijajo zaznavno-doživljajske sposobnosti, ročne spretnosti, estetske izkušnje, interese, predstave, domišljijo, ustvarjalnost in inovativnost; razvijajo veščine ustvarjalnega mišljenja; krepijo in razvijajo prosocialno vedenje (empatijo, altruizem, solidarnost, prostovoljstvo); krepijo in razvijajo (samo)spoštovanje, (samo)zaupanje in odgovornost do sebe, drugih in okolja;  - razvijajo občutljivost za zaznavanje aktualnih problemov šole in okolja šole ter sposobnosti reševanja le-teh z medvrstniškim in medgeneracijskim sodelovanjem. |
| Kolesarjenje | Učenci bodo na organiziranih kolesarskih izletih v okolici šole kakovostno preživljali svoj prosti čas, spoznavali okolje in utrjevali poznavanje cestnoprometnih predpisov. Dejavnost bo izvedena v popoldanskem času. |
| Kolesarski izpit | Učenci pri tej dejavnosti pridobijo spretnosti in znanja za varno vožnjo s kolesom, se naučijo pravilnega ravnanja v prometu, v skladu s predpisi in glede na razmere na cestišču, spoznajo sestavne dele kolesa, obvezno opremo in znajo vzdrževati kolo, znajo varovati sebe in druge udeležence v prometu. Seznanijo se tudi z zdravim načinom preživljanja prostega časa. |
| Krpan | Program Krpan je namenje učencem drugega triletja. Učenci se preizkušajo in razvijajo veščine na ravni gibanja in dobrega počutja: pohodi, plavanje, naskok čez kozo raznožno, vzmik, poskočna polka, 10 min teka in seznanje s teoretičnimi podlagami za izvajanje aktivnosti. |
| Kulturica | Kultura in druženje v enem – ob številnih ustvarjalnih dejavnostih in zavedanju o pomenu dobrih medsebojnih odnosov in kulture dialoga. |
| Med dvema ognjema | Učenci bodo utrjevali elementarno igro med dvema ognjema. Glavni del vadbene igre je namenjen pridobivanju, utrjevanju in nadgrajevanju gibalnih spretnosti, razvoju gibalnih in funkcionalnih sposobnosti, razvijanju sodelovanja v skupini, vztrajnosti in spoštovanju dogovorjenih pravil. Vadba bo dinamična, s čimer bomo prispevali, da pri učencu vzbudi zadovoljstvo do same igre. |
| Migajmo skupaj | Dejavnost je namenjena predvsem razvoju različnih gibalnih spretnosti in sprostitvi. Učenci se ob prosti igri sprostijo, razvijajo grobo in fino motoriko, ustvarjalnost in govorno področje. Razvijajo kreativnost, organiziranje prostega časa in socialne veščine. V ospredju so igre, kot so med dvema ognjema, skakanje s kolebnicami, igre po izbiri, na igralih in v primeru slabega vremena na hodnikih. Čas je namenjen tudi učenju igranja šaha in drugim miselnim igram. |
| Mladi planinci | Organizirano planinstvo v vzgojno-izobraževalni ustanovi je oblika dejavnosti oziroma aktivnosti, ki omogoča učencem vseh starostnih skupin pridobivanje in osvajanje znanj s področja planinstva. Obenem pa ponuja priložnost za pogovor, igro ter medsebojno spoznavanje in spletanje novih prijateljskih vezi. Osnovni cilj je navajanje mladih na aktivno preživljanje prostega časa v naravi oziroma uresničevanje cilja “gorništvo kot način življenja”. Pri učencih želimo razviti pozitiven odnos do narave, njenih naravnih lepot in bogastev. Učenci bodo lahko razvili občutek za gibanje v gorskem svetu in bili dobro pripravljeni na nadaljnjo gorniško, vzgojno in športno dejavnost. |
| Mladi kmetovalci | Učenci pri tej dejavnosti spoznavajo in pridobivajo spretnosti in veščine za delo na kmetiji; se seznanjajo z različnimi kmečkimi deli, spoznavajo kmetijske rastline in živali, stare in avtohtone pasme in sorte, okrasne rastline; uporabljajo znanja pridobljena v domačem okolju, spoznavajo pridelovanje zdrave in neoporečne hrane ter presojajo pomen pridelovanja zdrave hrane in ohranjanja okolja kot vira za kakovost življenja sedanje in prihodnjih generacij. Pri vsem tem z različnimi opravili spoznavajo pomen kmeta in kmetijstva za našo deželo. |
| Mladi računalničar | Učenci spoznajo računalnik in osnovne dele računalnika, ustvarijo svoje mape v datotečnem sistemu, spoznajo program Word, v katerem urijo veščino tipkanja, kasneje pa tudi sami oblikujejo svoje besedilo, v programu Slikar oblikujejo voščilnico, spoznajo brskalnik in varno brskajo po spletu, igrajo izobraževalne igre iz računalniških vsebin in urijo algoritmično mišljenje. |
| Mladinski pevski zbor | V MPZ so vključeni učenci od 6. do 9. razreda.  Pri urah petja se bom posvetila k motivaciji otrok k petju. Učenci razvijajo vokalno tehniko (vaje za sprostitev, vaje za krepitev prepone, vaje za oblikovanje glasu, vaje za razgibavanje čeljusti, vaje za razgibavanje jezika, dihalne vaje), ritmizacijo besedila in učenje novih pesmi. Učni program se usklajuje s kulturnimi prireditvami in pomembnimi dnevi v šolskem letu.  Pesmi bodo učenci spremljali na Orffova glasbila, melodična, ritmična in lastna glasbila ter s koreografijo. S svojim programom sodelujejo na šolskih prireditvah. Udeležili se bodo tudi OBČINSKE REVIJE otroških in mladinskih pevskih zborov in Zborovskega Buma, v kolikor bo organiziran. Odzvali se bodo tudi na izvenšolske prireditve, v kolikor bodo prejeli povabilo za sodelovanje. |
| Nogomet | Pri nogometu učenci pridobijo osnovne tehnike. Zaradi zahtevnosti tehnične izvedbe dinamičnih vaj se ure izvajajo v treh sklopih: dinamična tehnika, štafetne igre z žogo in igra nogometa z zahtevami. |
| Novinarski krožek | Učenci prebirajo in razčlenjujejo časopisni in revialni tisk ter si oblikujejo kritičen odnos do medijev; spoznavajo najbolj pogoste stalne oblike novinarskega sporočanja (vest, novica, poročilo, intervju, komentar, anketa …); poznajo strokovno izrazje s področja šolskega novinarstva (tipične sintagme, frazeologijo, besedje itd.);  tvorijo raznolika informativna (npr. vest, poročilo, reportaža, anketa, intervju …) in interpretativna publicistična besedila (komentar, uvodnik, članek, ocena …); s publicističnimi besedili pokrivajo aktualno dogajanje v šoli in okolju; oblikujejo kronika dogajanja na šoli po mesecih; sodelujejo pri pripravah oddaj na šolskem radiu; objavljajo svoje prispevke v časopisih (npr. Bistriški odmevi) in na šolski spletni strani; sodelujejo pri ustvarjanju šolskega glasila Brinje s pripravo, zapisom in oblikovanjem prispevkov v Wordovem dokumentu; ob učiteljevi pomoči se preizkusijo v lektoriranju in korigiranju besedil, ki bodo objavljena v Brinju; prebirajo časopise vrstnikov z drugih šol, primerjajo jih s svojim časopisom in jih kritično vrednotijo; ob obisku (lokalne) časopisne hiše, radijske ali televizijske postaje se seznanijo z delom poklicnih novinarjev; seznanjajo ostale učence z delom šolskega novinarstva in jih spodbujajo k sodelovanju. |
| Odkrij svoj talent | Pri tej dejavnosti učenci sodelujejo v skupini in aktivno prevzemajo različne vloge. Načrtujejo, spremljajo in vrednotijo svoj napredek na področju sporazumevanja in sodelovanja, rešujejo konflikte in razmišljajo o procesih, v katerih so. Skozi dejavnosti, ki jih načrtujejo sami, razmišljajo, kaj bi ustvarjali, kako, kaj bi kot skupina izvedli, to načrtujejo in tudi izpeljejo (npr. neka skupna igra, karaoke, izdelava materiala ob nekem dogodku, prazniku ipd). Zelo pomembna veščina je samouravnavanje: učitelj spodbuja učence, da se zavedajo svojih močnih in šibkih področij (veščine, znanje), pomaga jim pri načrtovanju svojih ciljev in jih  spodbuja k spremljanju in vrednotenju svojega napredka. Spodbujeni so k načrtovanju in uresničevanju osebnih in učnih ciljev. |
| Otroški pevski zbor | V OPZ so vključeni učenci od 2. do 5. razreda, ki razvijajo pevske sposobnosti ločeno po skupinah. Pri urah petja se posvetijo vokalni tehniki (vaje za sprostitev, vaje za krepitev prepone, vaje za oblikovanje glasu, vaje za razgibavanje čeljusti, vaje za razgibavanje jezika, dihalne vaje), ritmizaciji besedila in učenju novih pesmic. Učni program je usklajen s kulturnimi prireditvami in pomembnimi dnevi v šolskem letu. Pesmi popestrijo s spremljanjem na Orffova, melodična, ritmična in lastna glasbila ter koreografijo. S svojim programom sodelujejo na vseh šolskih prireditvah in na OBČINSKI REVIJI otroških in mladinskih pevskih zborov. |
| Park Škocjanske jame | V okviru projekta Mednarodne mreže Parka Škocjanske se učenci poglabljajo v različne naravoslovne vsebine ter sooblikujejo več izdelkov, sodelujejo v kvizih, pišejo raziskovalne naloge, se srečujejo z učenci sosednjih šol, sodelujejo na kongresu mladih raziskovalcev itd. |
| Pleši, gibaj in uživaj | Učenci se posvečajo igrivim gibalnim in plesnim aktivnostim, učenju plesa. Učijo se več različnih koreografij, posvetijo čas gibalnim, rajalnim in plesnim igram, pa tudi spoznavanju osnov plesa in zgodovini plesa.  Učenci lahko sodelujejo kot aktivni člani Šolskega plesnega festivala (raz.) A. |
| Podjetniški tabor | Podjetniški vikend ali podjetniški tabor je tridnevna dejavnost, prvi del poteka kot priprava učencev na izvedbo, drugi in tretji pa na šoli strnjeno, običajno med koncem tedna.  Pri tej dejavnosti sodelujejo mentorji s SPIRIT Slovenija in Ministrstvom za gospodarstvo, turizem in šport. Ustvarjalni in motivirani učenci od 6. do 9. razreda s pomočjo izkušenih mentorjev in podjetnikov razvijajo podjetniške ideje, v sodelovalnem duhu iščejo potrebne informacije, oblikujejo prototipe in prve storitve ter se učijo javnega nastopanja. Za zaključek svoje delo predstavili komisiji, ki podeli tri nagrade (za najboljšo poslovno idejo, najboljšo družbeno koristno idejo in najboljšo predstavitev oz. pitch). |
| Poligon znanja | Učenci si pomagajo in sodelujejo pri učenju, spoznavajo različne strategije učenja, odpravljajo vrzeli v znanju in poglabljajo že pridobljeno znanje. Učijo se upoštevati pravila in razvijajo sposobnosti sodelovanja za skupni cilj. Posebno pozornost bomo posvetili veščinam za raziskovalno učenje, razvoj inovativnosti in uporabo različnih tehnologij. Učenci pri dejavnosti razvijajo veščine organiziranja skupnih dejavnosti, znotraj katerih se učijo in izražajo, razvijajo veščino organiziranja prostega časa in druge socialne veščine, krepijo vezi in prijateljstva, se urijo v sobivanju z drugimi, krepijo socialni in čustveni razvoj. |
| Poslušam, se pogovarjam in delujem | Pri tej dejavnosti bodo učenci spoznavali šolska pravila skozi igro vlog. Ob različnih povezovalnih dejavnostih, ogledu poučnih video vsebin bodo kritično vrednotili odnose in pristope. Sodelovali bodo pri ustvarjalnih delavnicah za projekte in natečaje, se pri tem družili, spoznavali različne kulture, glasbene zvrsti ipd. Ob karaokah, šovu talentov, zgodbah in različnih družabnih in miselnih igrah se bodo učili organizacije, načrtovanje in sodelovanja. Obiskali bodo lokalno galerijo oz. aktualne razstave. Sodelovali bodo pri odločanju o igrah in se naučili upoštevati potrebe vseh. S sprehodom po mestu si bodo ogledali znamenitosti oz. ovrednotili vpetost v lokalno okolje. |
| Potep po Rusiji | Učenci sledijo trem tematskim sklopom: moje ožje okolje: posredovanje osnovnih osebnih podatkov, opis zunanjosti človeka (obleka, velikost), izražanje časa (ura, urnik, dnevi v tednu), izražanje kraja in smeri; moje širše okolje: pravljica *Maša in medved*, tema po izboru učencev (praznični december) in Stiki med kulturami: pitje čaja, ruske pesmi, ljudske poslikave. Posvetijo se tudi branja v ruskem jeziku. |
| Predstava je zabava | Dejavnost potrjuje didaktični pomen in vzgojno funkcijo gledališča. Učenci se namreč močno poistovetijo z vsako vlogo posebej. Pomembna je delitev dela, saj mora vsak učenec najti možnost oblikovati svoj prispevek. Otroci razvijajo ročne in ustvarjalne spretnosti ter domišljijo. Učenci so aktivno vključeni v delovni proces (sooblikovanje vsebine, dramskega besedila in glasbene vsebine), s čimer razvijajo zmožnosti izražanja z mimiko, kretnjami, gibanjem in govorom v odrskem prostoru. |
| Prva pomoč | Dejavnost se izvajajo od začetka oktobra do sredine aprila. Učenci se pri urah seznanijo z zgodovino, poslanstvom in dejavnostmi organizacije Rdečega križa. Naučijo se oskrbeti rane, zlome, zvine, pike žuželk, nujna bolezenska stanja v medicini (epileptični napad, možganska kap, srčni zastoj, padec sladkorja v krvi, alergične reakcije, zastrupitve ipd.), naučijo se temeljnih postopkov oživljanja in uporabe AED-ja, transporta poškodovancev itd. Pri urah je poudarek na razvijanju timskega dela in medsebojnega sodelovanju pri nudenju prve pomoči. Če je možno, se udeležimo državnega preverjanja znanja prve pomoči. |
| Raziskujem in se zabavam | Je dejavnost, pri katerih otroci postavljajo vprašanja in iščejo odgovore. Pri tem tudi likovno ustvarjajo, se igrajo miselne igre, spoznavajo tuje kulture, se preizkušajo v različnih dejavnostih in razvijajo svoje talente. Odzivajo se na aktualne dogodke, praznike, razstave, običaje ipd. |
| Ruski bralni projekt | Učenci v času od aprila do junija samostojno preberejo izbrano rusko pesem/pravljico in rešijo naloge na učnih listih, novo znanje povezujejo tudi s praktičnimi vsebinami. Za uspešno opravljeno delo prejmejo priznanje. |
| Skupnost učencev | V okviru skupnosti učenci od 6. do 9. razreda pripravijo predloge ukrepov in preventivnih dejavnosti za boljše vzdušje, večje sodelovanje itd. na šoli. Na podlagi predlogov oblikujejo strateški načrt. Ob koncu šolskega leta z učenci evalvirajo učinkovitost dogovora. Iz vsakega oddelka v skupnost učencev vstopata dva učenca. |
| Slovenščina za tujce | Učitelj učencem tujcem, priseljencem, tudi tistim, ki jim slovenščina ni materni jezik in potrebujejo poglabljanje znanje učnega jezika, nudi pomoč pri usvajanju in razvoju jezikovnih zmožnosti, poleg tega pa nudi podporo pri delu na različnih področjih. |
| Šolska športna tekmovanja | Tekmovanja v športnih disciplinah na občinski, regionalni, državni ravni. |
| Šolske in druge prireditve | Ob državnih praznikih vsi oddelki pripravijo svoje točke za nastop na šolskih prireditvah, priprave potekajo izven pouka, v okviru razširjenega programa. Vsako šolsko leto pripravijo 3–4 prireditve, ki povezujejo medgeneracijsko in močno vplivajo na kakovost šolske skupnosti. Vsako prireditev vodi eden izmed zaposlenih kot koordinator, priprave na prireditev pa izvajajo številni učitelji s svojimi skupinami in oddelki. |
| Šolski plesni festival (predm.) | V C-kategorijo Šolskega plesnega festivala se vključijo učenci v zadnjem triletju. V okviru izbirne RaP-dejavnosti se seznanijo z vseslovenskim športnim projektom Šolski plesni festival, spoznajo osnovne ritme, zvrsti glasbe in zvrsti plesov, pa tudi moderne osnovne in nadaljevalne plesne korake ter treh plesnih zvrst (hip hop, pop in latino), ki so tudi tekmovalni plesi v kategoriji individualnih plesov. Nastopijo na šolskih prireditvah in s tem razvijajo še druge veščine. |
| Šolski plesni festival (raz.) | V B-kategorijo Šolskega plesnega festivala so vključeni učenci 4. in 6. razreda. Seznanijo se z vseslovenskim športnim projektom Šolski plesni festival, spoznajo osnovne ritme, zvrsti glasbe in plesov, nove otroške plese in se naučijo treh plesnih zvrsti (hip hop, pop in latino), ki so tudi tekmovalni plesi v kategoriji individualnih plesov. Nastopijo na šolskih prireditvah in s tem razvijajo še druge veščine. |
| Tekmovanje iz znanja angleščine | Priprave in tekmovanje na šolski/občinski/regionalni/državni ravni. |
| Tekmovanje – slovenska glasbena olimpiada | Priprave in tekmovanje na šolski/občinski/regionalni/državni ravni. |
| Tekmovanje iz biologije Proteus | Priprave in tekmovanje na šolski/občinski/regionalni/državni ravni. |
| Tekmovanje iz računalništva Bober | Priprave in tekmovanje na šolski/občinski/regionalni/državni ravni. |
| Tekmovanje Čistki zobki | Naša šola že nekaj let sodeluje z ilirskobistriškim zdravstvenim domom, ki nadgrajuje znanje učencev o zdravju in skrbno pregleduje zobe naših učencev. Zobna asistentka Nataša Jenko v sodelovanju z učitelji enkrat mesečno izvaja preventivno želiranje zob in učence poučuje o pravilni negi zob. Učenci so tudi del tekmovanja za čiste zobe ob zdravi prehrani. |
| Tekmovanje iz znanja fizike – Stefanovo priznanje | Priprave in tekmovanje na šolski/občinski/regionalni/državni ravni. |
| Tekmovanje iz znanja geografije | Sam preizkus je sestavljen iz dveh delov. V prvem delu se preverja splošno geografsko znanje s poudarkom na veščinah geografskega sklepanja, branja različnih zemljevidov in grafikonov ter orientacije z zemljevidom. V drugem delu so vprašanja na razpisano temo. Tema letošnjega tekmovanja je: Naravne sile, ki spreminjajo družbo. Razpisanih je 6 virov, iz katerih tekmovalna komisija črpa vprašanja za ta drugi del tekmovanja. Zato je težina priprav na tekmovanje namenjena prav razlagi in analizi predpisanih virov.  Priprave in tekmovanje na šolski/občinski/regionalni/državni ravni. |
| Tekmovanje iz znanja o sladkorni bolezni | Priprave in tekmovanje na šolski/občinski/regionalni/državni ravni. |
| Tekmovanje iz znanja zgodovine | V okviru dejavnosti bodo v času 15 šolskih ur tri sklopi: priprava na tekmovanje iz znanja zgodovine; krajevna zgodovina (in domoznanstvo); (domače) zgodovinsko leposlovje.  Priprave in tekmovanje na šolski/občinski/regionalni/državni ravni. |
| Tekmovanje iz znanja kemije | Tekmovanje na občinski, regionalni, državni ravni. |
| Tekmovanje iz znanja matematike – Kenguru | Tekmovanje na občinski, regionalni, državni ravni. |
| Tekmovanje iz znanja matematike – Logika | Tekmovanje na občinski, regionalni, državni ravni. |
| Tekmovanje Naravoslovje za vedoželjne | Tekmovanje na občinski, regionalni, državni ravni. |
| Tekmovanje iz znanja nemščine | Tekmovanje na občinski, regionalni, državni ravni. |
| Tekmovanje učencev in dijakov s področja književnosti za Cankarjevo priznanje | Tekmovanje na občinski, regionalni, državni ravni. |
| Tekmovanje Vesela šola | Mentorici učencem predstavita tekmovanje, jih informirata o tekmovanju, jim posredujeta gradivo in ostale uporabne povezave (v spletni učilnici) ter jih usmerjata pri individualnih pripravah na tekmovanje. |
| Učenje učenja | Pod sloganom Zmorem več, Znam več – dejavnosti za dopolnjevanje in poglabljanje znanja po predmetih ali učnih vsebinah po oddelkih. |
| Učim se nemško | Razvoju jezikovnih veščin v tujem jeziku, nemščini, je namenjena učencem, ki si želijo postati večjezični. Poleg jezika učenci spoznavajo poznavanje držav in literarnih, kulturnih, geografskih, zgodovinskih idr. posebnosti nemško govorečih dežel. |
| Uganke zavozlanke | Je dejavnost, ki bo najmlajšim ponudila učenje in sprostitev ob igri na prostem, različnih didaktičnih, miselnih in družabnih igrah. Povezali se bodo s časom in prostorom – sledili značilnostim in možnostim letnih časov, lokalnega okolja, prazničnih obeležitev, ljudskih običajev, kot je npr. pust. Pri tem bodo delovali tudi širše: čistilne akcije, ustvarjanje in druženje ob glasbi, razpravljanje o aktualnih dogodkih, poslušanje dol. vsebin, branje itd. Vse dejavnosti pa bodo izhajale iz njihove perspektive, vprašanj, interesov. |
| Ustvarjalni vrtiljak | Je dejavnost, pri kateri si učenci si pomagajo in sodelujejo: pri igri na prostem, različnih drugih igrah, odkrivanju talentov, z namenom spodbujati veščine organiziranja, raziskovalno učenje, ob uporabi novih materialov inovativnost, razvijajo grobo in fino motoriko, ustvarjalnost in govorno področje. Učenje socialnih veščin. Ob tem tudi razvijajo socialne veščine in repevanja sporov. |
| Ustvarjalnice | Pri tej dejavnosti učenci ustvarjajo različne izdelke iz različnih materialov. Izdelajo npr. vrečke z dišečo sivko, novoletne voščilnice, adventne venčke, škatlice in lončke za svinčnike ter lovilce sanj, pečejo piškote in palačinke, pletejo kitke za podstavke in zapestnice prijateljstva, preizkusijo servietno tehniko na kozarcih, delajo okvirčke za slike in izdelke iz slanega testa. Učenci se urijo v ustvarjalnih veščinah, pa tudi razvijajo organizacijske spretnosti in veščine timskega dela. |
| V družbi prijateljev | Dejavnost je v prvi vrsti namenjena druženju in krepitvi vezi in prijateljstev, učenju sobivanja z drugimi, sprostitvi in oddihu. Pri tem učenci razvijajo kreativnost, organiziranje prostega časa in socialne veščine, se učijo reševanja sporov, svoje občutke izražajo preko igre vlog, razvijajo sposobnosti sodelovanja za skupni cilj. S konkretnimi dejavnostmi, kot so športne, miselne, ustvarjalne in druge igre, igrami vlog, ples, karaoke, ustvarjanje in drugimi skupinskimi dejavnostmi bodo ob pomoči mentorjev dosegali številne razvojne cilje. |
| Varna pot | Učenci sodelujejo v različnih dejavnostih razširjenega programa, povezanih z okolijskimi, družbenimi in gospodarskimi vsebinami in aktualnimi temami, kot je trajnostna mobilnost. Sodelujejo v dejavnostih, ki spodbujajo raziskovalno in izkušenjsko učenje, kot so delo z viri, terensko delo, simulacije in igre vlog ter ogled poučnih video vsebin. Dejavnosti izhajajo iz aktualnih tem in izzivov lokalnega in širšega okolja, kot je vpliv prometa na okolje, razvijanje kulture v prometu in trajnostna mobilnost. Učenci kot udeleženci v prometu na poti v šolo in iz nje spoznajo in upoštevajo pravila varnega gibanja v prometu, ta spoznanja pa prenašajo tudi v izvenšolski čas. Pridobivajo povratno informacijo o svoji dejavnosti in odnosu do okolja in prometa od učiteljev in sošolcev ter samovrednotijo svoje izkušnje. Skrbijo za zdravo šolsko okolje.  Skrbijo za lastno telesno varnost in varnost drugih denimo med igro v parku, na igralih in na ostalih površinah šolskega okoliša. Se medvrstniško in medgeneracijsko družijo. |
| Zlati sonček | Športni program Zlati sonček uspešno izvajamo na Osnovni šoli Dragotina Ketteja že vrsto let. Program vključuje različne gibalne naloge za posamezno starostno kategorijo. Za izvedbo posameznih nalog je poleg strokovnega pristopa potrebna tudi uporaba didaktičnih in športnih pripomočkov, ki pripomorejo k osvojitvi posamezne koordinacijske naloge. Velik del programa pa vsebuje tudi izlete in za izvedbo nekaterih so potrebna dodatna sredstva za avtobusni prevoz. V treh starostnih kategorijah učenci razvijajo različne veščine. |
| Znam več | Dejavnost, ki učencem omogoča poglabljanje znanja. Po predmetih. Učenje učenja. |
| Zmorem več | Dejavnost, ki učencem omogoča pridobivanje in dopolnjevanje znanja. Učenje učenja. |
| Živžav | Ta dejavnost je oblikovana skozi več etap, ki se tedensko zvrstijo v skladu s potrebami učencev in njihovim tempom. S slogani: IGRIVO V NOV DAN – S ČRKO NA PLAN, IGRIVO V NOV DAN – Z BESEDO NA DAN, IGRIVO V NOV DAN – USTVARJALNI VSAKDAN, IGRIVO V NOV DAN – Z IGRO NA DAN in IGRIVO V NOV DAN – Z RAZSTAVO POLEPŠAN DAN se zvrstijo številne dejavnosti, ki se ciklično ponavljajo. Iskanje in zapis besed na črko tedna ter risanje črke, ustvarjanje za projekte in natečaje z naravnimi in drugimi materiali, poslušanje glasbe in ples, ogled pravljičnih, zabavnih, gibalnih in videoposnetkov, ki spodbujajo k aktivnostim in ustvarjanju na različnih področjih itd., igranje iger, ki se začnejo na črko tedna, izdelovanje svoje mega družabne igre s pomočjo odpadne embalaže ali ustvarjanje gibalne igre, plesnih korakov, na koncu pa postavitev razstave s črko tedna – stavnica so v grobem dejavnosti, ki otroke v jutranjem času pripravi na šolsko delo. |
| Žogica skokica | Učenci spoznavajo pravila, ki jih moramo upoštevati vsi, različne igre in dejavnosti nošenja, kotaljenja in vodenja žoge. Kasneje se vključi elemente podaj in lovljenja žoge, individualno, v paru, skupinsko. Igrajo se elementarne in štafetne igre, tudi osnovne gimnastične igre. |